**«Тимофеев аа5ыылара-2015»**

**Снайпер Дмитрий Гуляев торообутэ 100 сылыгар ананар**

**«Махтанабын, сугуруйэбин…» эссе**

Мин, Михаил Тимофеев «Бастакы снайпер» диэн кинигэтин аа5ан баран маннык бэйэм санаабын суруйан холонон коруом диэн суруйан эрэбин. Бэйэм да кыбыьынным баччаанна диэри Булуулэр биир эмиэ киэн туттар герой киьибитин билбэт эбиппититтэн. Оссо мин бэйэм эбээм аах торообут Модут сириттэн торуттээх Гуляевтар а5а уустарын. Торообут сирдэрин кэрэ айыл5ата, булда-аьа, торообут дьиэлэрэ-уоттара, алаастара, куоллэрэ, маардара бу барыта таптал тылынан истиник-иьирэхтик суруллубута киьи эрэ со5ор-махтайар. Аа5а олорон мин эмиэ бу ойуурдарынан сылдьыбыт курдук сананным, хайдах эрэ баран коруохпун, хаамыахпын ба5ардым. Биьиги сахалар барахсаттар кырдьа5астарга ураты сыьыаммыт, ол ийэлэригэр уонна а5аларыгар, бу бииргэ торообуттэр хайдах сыьыаналаьаллара суруллубуттан ото костор. Ийэм биирдэ этэн турардаах: “Михаил Тимофеев биьиги ыраа5ынан аймахпыт буолуохтаах диэн,”- ону коннору истэн эрэ кэбиспитим. Эбээм билигин тыыннаа5а буоллар, “тоьолоох кэпсээ” диэн хаайыам этэй. О5о эрдэхпитинэ тугу эмит кэпсээтэ5инэ мээнэ истэн кэбиьэр этибит, билигин ол иьин тордулэрбитин учугэйдик билбэппит. Мин билэрбинэн Булуулэр киэн туттар саха народнай суруйааччыбыт Михаил Тимофеев элбэх биллэр ырыа тылларын суруйан, Комраков композиторы кытта улэлэьэн сахалыы ырыа бо5о айан суруйбуттара.

Михаил Тимофеев «Бастакы снайпер» диэн кинигэтин аа5ан баран, сэрии са5анаа5ы дьаданы олох суруллар. Ол са5анаа5ы уорэ5э суох, ойуурга бултуу сылдьар, ходуьа5а оттуу сылдьар дьон хомуллан сэриигэ бартара. Сэрии кэмигэр тоьолоох уорэ5э суох саха хорсун уолаттара нууччалы сатаан билбэттэриттэн, уорэ5э суохтарыттан эрэйи-муну корбуттэрэ буолуой. Обугэлэрбитин утумнаан сахалар булчуттар, дьиннээх айыл5а о5олоро буоллахтара, ол да иьин уоттаах сэриигэ тулуурдаах, туох да ыарахантан чугуйбакка сэриилэстэхтэрэ буолла5а. Ол хорсун саха хоодуота бу кинигэ5э суруллубут Дмитрий Гуляев буолар. Сахалар булчуттар диэн билэллэр этэ урдуку дьаьалта, ол иьин снайпер гыннахтара уонна оссо да элбэх снайпердары уорэттэрдэхтэрэ. Булуулэр киэн туттар биир Геройбут А. А.Миронову кытта тэннэ сылдьыбыт эбит.

Бу кинигэ5э Михаил Тимофеев учугэйдик кыьаллан-муьэллэн, хасыьан булан, элбэх докумуоннарга оло5уран суруйбута, чахчы баар буолбут, Дмитрий хорсун быьыылары элбэхтик кордорбутун туьунан суруллубута олус учугэй. Сэрии бириэмэтигэр элбэхтик хаьыакка суруллубут эбит диэн сохтум. Ол сэрии кэмигэр фашистары утары охсуьууга геройдуу быьыылары онорбут советскай саллааттар элбэхтэрэ буолуо ээ. Онтон биирдэстэрэ биьиги биир дойдулаахпыт хорсун снайпер Гуляев эбит.

Кинигэ5э суруллубут бу кыракый уон то5ус лоскуй кэпсээннэр суруллубуттара олус учугэй. Мантан киьи аа5ан элбэ5и билэр. Автор салгыы докумуоннарга оло5уран суруйбутун эмиэ киьи кэрэхсээн аа5ар. Хата, маладьыастар суруктарын игин, кэриэстээн барытын уура сылдьыбыттар диэн махтана эрэ саныыбын. Миронов А. А.- 129 фашиьы олорон Герой урдук аатын ылбыта, онтон да хаалсыбатах 122 фашиьы суох гыммыт Дмитрий Гуляевка геройу биэрбэтэхтэр. Нууччалыы учугэйдик санаран нууччалары кытта тэннэ кэпсэтэр эбитэ буоллар герой буолуохтаах эбит, ол са5анаа5ы командование тункэтэх саха диэн баттаабыттар диэн Михаил Тимофеев тумук санаатын кытта оруобуна сопсоьобун. Кыайыы 75-с сылын туоларыгар ба5ар Герой аатын Дмитрий Гуляевка биэриэхтэрэ диэн инникигэ эрэниэххэ. Оччо5о Булуулэр туорт геройдаах буолуо этибит. Мин бу кинигэни аахпата5ым буоллар, отой да билиэ суох эбиппин дии санаан кыбыьынным. Онон бэйэбэр билбэппин биллэрбит, убайын хорсун быьыыларын суруйан, кинигэ таьааттарбыт кунду киьибитигэр Михаил Тимофеевка махтанабын. Суруллубут хаьан да сотуллуо, симэлийэн сутуо суо5а диэн ба5а санаабын этэбин. Оссо оскуола5а кырачаан о5олорго уорэтэр, араас тематическай аа5ыылары тэрийэр киьи быьыытынан, бу айымньыны оссо тэниччи эдэр колуонэ5э тириэрдэ, уорэтэ, билсиьиннэрэ туруом диэн эрэннэрэбин. Булуулэртэн бастакы снайпер Дмитрий Гуляевы хаьан да умнуохпут суо5а.

Бэйэтин санаатын суруйда

Булуутээ5и 1-кы №-дээх алын суьуох оскуола библиотекара

Айталина Харлампьева